אלימות בכבישים | אבן יהודה | לוקאל - הפורטל המקומי הגדול בישראל
90% תושבי השרון היו עדים לאלימות מילולית ואיומים בכביש בשנה האחרונה
אלימות בכבישים (תמונה להמחשה iclipart)
בחודשים האחרונים אנחנו עדים לסרטונים הרבים שמתפרסמים ובהם הכבישים מוצפים באלימות פיזית ומילולית – אנחנו רואים מקרים של ניפוץ שמשות של רכבים, שימוש בנשק, נסיעה פרועה ולפעמים בנתיב הנגדי תוך סיכון שאר משתמשי הכביש ודוגמאות נוספות שהופכות את הכביש למפחיד ומסוכן עוד יותר.
כל אלה הם המציאות היומיומית שלנו על הכבישים - מי מאתנו לא נתקל בנהג שקילל, איים, חתך, סנוור או סתם נצמד לרכב באופן מסוכן? סקר חדש של עמותת "אור ירוק" באמצעות מכון המחקר "מאגר מוחות", חושף כי: 57% מנהגי תל אביב והמרכז נתקלו בשנה האחרונה בקטטה בכביש; 90% מתושבי השרון היו עדים לאלימות מילולית ולתנועות מאיימות בכביש; כמעט 100% מהנהגים מכלל האזורים נתקלו השנה בנהג שחותך ונצמד לרכבים בכוונה.
ארז קיטה מנכ"ל עמותת אור ירוק: "האלימות שבחברה הישראלית מגיעה גם לכביש. השר לביטחון הפנים גלעד ארדן הכפיל את מספר ניידות התנועה אך עדיין אין תחליף לנוכחות פיזית של השוטרים בכביש וחסרות ניידות רבות. מעבר לחשש האישי מההתנהגות האלימה, נהיגה עצבנית ובריונית מגבירה את הסיכון למעורבות בתאונות דרכים ובשל כך חייבים לחזק את משטרת התנועה בניידות ובשוטרים נוספים. הגברת הנוכחות המשטרתית בכבישים תרתיע את אותם נהגים אלימים מלנהוג בפראות ולסכן את החיים של כולנו בדרכים".
תושבי המרכז נתקלו בהכי הרבה קטטות בכביש בשנה האחרונה
- 52% מתושבי הצפון נתקלו השנה באירוע של קטטה בכביש.
- 52% מתושבי השרון נתקלו השנה באירוע של קטטה בכביש.
- 57% מתושבי המרכז נתקלו השנה באירוע של קטטה בכביש.
- 48% מתושבי אזור ירושלים נתקלו השנה באירוע של קטטה בכביש.
- 49% מתושבי הדרום נתקלו השנה באירוע של קטטה בכביש.
- 84% מתושבי הצפון נתקלו השנה באלימות מילולית ותנועות מאיימות בכביש, 19% מהם נתקלו בכך יותר משש פעמים.
- 90% מתושבי השרון נתקלו השנה באלימות מילולית ותנועות מאיימות בכביש, 19% מהם נתקלו בכך יותר משש פעמים.
- 89% מתושבי המרכז נתקלו השנה באלימות מילולית ותנועות מאיימות בכביש, 16% מהם נתקלו בכך יותר משש פעמים.
- 84% מתושבי אזור ירושלים נתקלו השנה באלימות מילולית ותנועות מאיימות בכביש, 30% מהם נתקלו בכך יותר משש פעמים.
- 83% מתושבי הדרום נתקלו השנה באלימות מילולית ותנועות מאיימות בכביש, 13% מהם נתקלו בכך יותר משש פעמים.
- 94% מתושבי הצפון נתקלו השנה בנהג שצופר באגרסיביות מכוונת, 40% מהם נתקלו בכך יותר משש פעמים.
- 97% מתושבי השרון נתקלו השנה בנהג שצופר באגרסיביות מכוונת, 52% מהם נתקלו בכך יותר משש פעמים.
- 99% מתושבי המרכז נתקלו השנה בנהג שצופר באגרסיביות מכוונת, 44% מהם נתקלו בכך יותר משש פעמים.
- 98% מתושבי אזור ירושלים נתקלו השנה בנהג שצופר באגרסיביות מכוונת, 42% מהם נתקלו בכך יותר משש פעמים.
- 94% מתושבי הדרום נתקלו השנה בנהג שצופר באגרסיביות מכוונת, 39% מהם נתקלו בכך יותר משש פעמים.
- 97% מתושבי הצפון נתקלו השנה בנהג שחותך ונצמד, 53% מהם נתקלו בכך יותר משש פעמים.
- כלל הנשאלים בשרון נתקלו השנה בנהג שחותך ונצמד, 59% מהם נתקלו בכך יותר משש פעמים.
·- 99% מתושבי המרכז נתקלו השנה בנהג שחותך ונצמד, 59% מהם נתקלו בכך יותר משש פעמים.
·- 98% מתושבי אזור ירושלים נתקלו השנה בנהג שחותך ונצמד, 58% מהם נתקלו בכך יותר משש פעמים.
- 98% מתושבי הדרום נתקלו השנה בנהג שחותך ונצמד, 55% מהם נתקלו בכך יותר משש פעמים.